**Charakteristika absolventa študijného programu Slovenské dejiny PhD. stupeň**

**Všeobecná charakteristika absolventa**

Študijný program Slovenské dejiny nadväzuje na magisterský študijný program História. Absolvent nadobudne predpoklady pre samostatný vedecký výskum v oblasti historických a príbuzných humanitných vied.  Získa rozsiahle teoretické vedomosti v odbore, metodické schopnosti pre výskumnú prácu,  skúsenosti s prípravou a riadením vedeckých projektov, prezentáciou výsledkov na vedeckých konferenciách a pri ich publikovaní.

**Teoretické poznatky absolventa**

* ovláda princípy a metódy vedeckej práce v oblasti historických vied, pozná špecifiká historického výskumu orientovaného na interpretáciu dejín Slovenska;
* priebežne si osvojuje najnovšie poznatky z historických disciplín;
* je spôsobilý podieľať sa na teoretickom rozvoji vedného odboru.

**Praktické zručnosti absolventa**

* je schopný sformulovať vedecký problém, analyzovať ho a na základe výskumu ho zrozumiteľne a objektívne prezentovať v rôznych formách vedeckej syntézy (monografia, vedecká štúdia, projekt a pod.).

**Doplňujúce poznatky a zručnosti absolventa**

* vie pracovať samostatne alebo ako člen tvorivého vedeckého tímu;
* je spôsobilý podieľať sa na medzinárodných projektoch a prezentovať ich výsledky;
* vie využiť interdisciplinárnu a medziodborovú spoluprácu.

**Uplatnenie absolventa**

* univerzitné, akademické a iných vzdelávacie a výskumné pracoviská;
* vysoko kvalifikovaný pracovník v riadiacej sfére štátnej správy, v orgánoch školstva;
* pracovník v oblasti kultúry, pamiatkovej ochrany, múzeí a pod.